recursal/SuperWikiNEXT-32B huggingface dataset:
Чарльз Диккенс пен оның кейіпкерлері. 1875 ж. салынған сурет
Бронте апалы-сіңлілілер
**Викториандық әдебиет** — Виктория билігі кезінде (1837-1901) пайда болған ағылшын әдебиеті шығармалары.

Романтизмнің орнын басқан бұл әдеби бағыт өмірді реализм тұрғысынан суреттеді, поэзиядан гөрі енді ұзын проза жанрлары кең өріс алды.

1840-шы, 1850-ші жылдары әлеуметтік романдар үлкен сұранысқа ие бола бастады. Бұл жанрдың дамуына аса зор үлес қосқан Чарльз Диккенс қазірге шейін ең көп оқылатын авторлардың бірі болып саналады. Оның шытырман оқиғалы романдары көкейкесті әлеуметтік мәселелерді де талқыға салады, қоғамның жан-жақты және кең ауқымды сипаттамасын береді, ондаған, жүздеген кейіпкерлердің айқын бейнелерін ұсынады.

Сондай-ақ әйгілі болып кеткен романдарды Вильям Теккерей («Мансапқорлар жәрмеңкесі»), Шарлотта Бронте («Джейн Остин»), Энтони Троллоп, Томас Харди сияқты жазушылар да жазған.

Деректі және тарихи прозада Джон Рёскиннің, Мэтью Арнольдтың, Томас Карлейльдің шығармалары жазылды, кардинал Ньюменнің автобиографиялық және діни еңбектері оқырмандардың жоғары бағасын алды.

Әзіл-оспақ шығармалар ішінен Диккенстің алғашқы романы «Пиквик клубының хаттары» және Джером Клапка Джеромның «Қайықтағы үшеу» романы аса танымал болды.

XIX ғасырдың екінші жартысында балалар әдебиеті қалыптаса бастайды, оған Льюис Кэрролл («Алиса ғажайыптар елінде») және Стивенсон («Қазына аралы») үлкен үлес қосты.

Поэзияда әсіресе Альфред Теннисон, Роберт Браунинг, Томас Харди өлеңдері оқырмандардың көңілін тапты.

Сілтемелер
----------

* Discovering Literature: Romantics and Victorians Мұрағатталған 24 наурыздың 2021 жылы.
* The Pocket Guide to Victorian Writers and Poets
Әл-Жазира логотипі
**Әл-Жазира телеарнасы** – араб телеарнасы.

1996 жылы 7 қарашада құрылған. Негізін **Хамад бин Халифа әл-Тани** салған. Әл-Жазира жерсеріктік телеарна және ол тәулік бойы жұмыс істеп, бүкіл әлемге араб тілінде хабар таратады. Штаб-пәтері Доһада орналасқан. Телеарна аудиториясы 35 миллион адамды құрайды. Әл-Жазираның бағдарламалар тізімін *жаңалықтар*, *сараптамалық хабарлар*, *ток-шоу* және *деректі фильмдер* толықтырады. Оның қолдаушылары арнаға жылына 30 млн астам қаржы құяды. Негізгі қаржыландыратын тұлғалар қатарында *әмір Катара , әмір Хамад* пен *Халифа әл-Тани* бар.

Дереккөздер
-----------

1. ↑  Рамазан. А. Шетел журналистикасының тарихы: Оқулық. – Алматы: Қазақ Университеті, 2006 ж.
**«Сиқыршылар»** (ағылш. *W.I.T.C.H.*) - франко-американдық анимациялық телехикая.

Телехикая бес жасөспірім қыздар туралы айтады. Олар Жерді құтқаруға мәжбүр.

W.I.T.C.H. - бес қыздың аттарының аббревиатурасы болып табылады: **W**ill, **I**rma, **T**aranee, **C**ornelia, **H**ay Lin (Вилл, Ирма, Тарани, Корнелия және Хай Лин) 

Бастапқыда, Ресейде осы телехикая «Ведьма» атағына ие болды, бірақ кейін «Сиқыршылар» деп өзгертілді. Jetix арнасында ұзақ уақыт «Витч» деп аталды. Шоу итальяндық комикс негізінде, Walt Disney Pictures пен SIP Animation Paris компанияларымен түсірілді. Ол әрқайсысы 26 сериялы екі сезоннан тұрады.

Сюжет
-----

Вилл Fadden Hills Hiterfild мектебіне көшеді. Жаңа мектепте ол төрт қызбен кездесті. Олардың аты
Ирма, Тарани, Корнелия, Хай Лин болып табылады. - Вилл сабақтан кейін Ирма, Тарани, Корнелия
және Хай Линмен Хай Линнің ата-анасының «Күміс Айдаһар» мейрамханасында кездеседі.
Мейрамхана Хай Линнің әжесі, Ян Линь, Жерге қауіп төнгенің және олардың қабілеттері бар екенің
айтады. Корнелия – жерді, Хай Лин – ауаны, Ирма - суды, Тарани - отты басқарады екен. Осы
топтың лидері Кондракар жүрегі таңдайды. Кондракар жүрегі Виллді таңдайды және Вилл оның
қорғаушысы болып атанады.Бастапқыда өлшеу Меридиан, параллель орналасқан Жермен ережесі, Королев Вэйра. Бірақ нәтижесінде мемлекеттік төңкеріс орнады режимі князь (ханзада) Фобоса. Билікке келген соң, Фобос айналдырды Меридиан "қараңғы, қараңғы ғаламшарды толық қауіпті жаратылыстар.

Дереккөздер
-----------
**WarnerMedia** (2018 жылға дейін - **Time Warner Inc.**) — бұрынғы американдық медиа және ойын-сауық кангломераты. Time Warner екі компания Warner Communications Inc пен Time Inc. бірігуі арқылы құрылды. 1990 жылы және одан кейін интернет алыбы Aol Inc. 2001 жылы, ал 2009 жылы AOL Time Warner медиахолдингінен бөлініп шыққаннан кейін қайтадан тәуелсіз болды. AOL бөлімшесі ресми түрде 9 желтоқсанда аяқталды. 2016 жылдың 22 қазанында AT&T Time Warner компаниясын 108,7 миллиард долларға (Тайм Уорнердің қарызын қосқанда) сатып алу ниетін жариялады. Біріктіру жайлы келісім 2018 жылдың 21 маусымында аяқталды.

Ол кино, теледидар, интернет және телекоммуникация сияқты салалардағы ең ірі компания болды. Time Warner құрамына кіретін негізгі компаниялардың арасында: Warner Bros. Cartoon Network, CNN, HBO, TBS, TNT, Max және The CW.

Американдық AT&T телекоммуникациялық компаниясы 85 миллиард долларға сатып алғаннан кейін, атауы жаһандық ребрендингтің бөлігі ретінде 2018 жылы WarnerMedia болып өзгертілді .

2021 жылдың 16 мамырында AT&T Discovery Inc.- пен WarnerMedia және Discovery-дің жаңа Warner Bros-қа бірігуі жайлы келіссөздер жүргізді.Мәміле 2022 жылдың 8 сәуірінде жабылды.

Тарихы
------

### Time Warner және Time Warner Entertainment (1990–2001)

1993 жылы US West компаниясы Time Warner компаниясымен біріктіріліп, TW Telecom компаниясын құрды, ол бастапқыда Time Warner Communications (сонымен қатар бұрын ATC ретінде белгілі кабельдік оператордың бренд атауы ретінде пайдаланылған) ретінде белгілі болды. US West компанияның ойын-сауық бөлімшесінің 26% үлесін алып, бөлімді Time Warner Entertainment деп атады. АҚШ-тың Батыстағы үлесі ақырында сатып алынған MediaOne кабельдік компаниясына, содан кейін 1999 жылы бұл компания MediaOne сатып алған кезде AT&T Broadband-ке және 2001 жылы бұл компания AT&T Broadband бөлімін сатып алған кезде Comcast- қа өтті. Comcast 2003 жылы компаниядағы өз үлесін сатып, оның атауын Time Warner Cable бөлімі деп өзгертті.

Дереккөздер
-----------

1. ↑  *Hagey, Keach* AT&T Is in Advanced Talks to Acquire Time Warner. *The Wall Street Journal* (21 қазан 2016). Басты дереккөзінен мұрағатталған 22 қазан 2016.(қолжетпейтін сілтеме) Тексерілді, 21 қазан 2016.
2. ↑  *Littleton, Cynthia* AT&T Sets $85.4 Billion Time Warner Deal, CEOs Talks 'Unique' Potential of Combination. *Variety* (22 қазан 2016). Басты дереккөзінен мұрағатталған 23 қазан 2016.(қолжетпейтін сілтеме) Тексерілді, 23 қазан 2016.
3. ↑  Медиаконгломерат TimeWarmer сменит название на WarnerMedia после слияния с AT&T  (орыс.), *Издательство «Телеспутник»* (18 июня 2018). Тексерілді 18 маусымның 2018.
4. ↑  Time Warner после сделки с AT&T сменит название  (орыс.), *Interfax.ru* (18 июня 2018). Тексерілді 18 маусымның 2018.
**Аламесек ауданы** — Қазақ АКСР-нің Қызылорда округінде 1928-1930 жылдары болған әкімшілік-аумақтық бірлік.

Тарихы
------

Аламесек ауданы 1928 жылы 17 қаңтарда Қызылорда округінің құрамында құрылды (сол жылы 3 қыркүйекте Бүкілресейлік Орталық Атқару Комитеті бекіткен). Округ құрамына бұрынғы Сырдария губерниясының Қызылорда уезінің таратылған Аламесек болысының аумағы кірді. Аудан орталығы Аламесек ауылы болып белгіленді.

1930 жылы 17 желтоқсанда Бүкілресейлік Орталық Атқару Комитетінің сол жылғы 23 шілдедегі қаулысы негізінде Қызылорда округі таратылды. Сонымен бірге Аламесек ауданы жойылып, аумағы Қызылорда ауданының құрамына енді.

Дереккөздер
-----------
**Пешков ауданы** — Қазақ КСР-нің Қостанай облысында 1939-1959 жылдары болған аудан. Орталығы — Пешковка ауылы.

Тарихы
------

Пешков ауданы 1939 жылы 16 қазанда құрылды. Құрамына Фёдоров ауданының Барыкин, Батманов, Большой, Калинов, Костряков, Назаров, Ново-Украин, Пешков, Смирнов, Тельман, Хворостян ауылдық кеңестері кірді.

1951 жылдың 1 қаңтарына қарай аудан құрамына 11 ауылдық кеңес кірді: Барыкин, Батманов, Большой, Калинов, Костряков, Назаров, Ново-Украин, Пешков, Смирнов, Тельман, Хворостян.

1954 жылы Назаров, Хворостян ауылдық кеңестері таратылды.

1959 жылы 12 маусымда Пешков ауданы таратылып, Фёдоров ауданына Барыкин, Батманов, Большой, Калинов, Костряков, Ново-Украин, Пешков, Смирнов және Тельман ауылдық кеңестері берілді..

Дереккөздер
-----------

1. ↑  Қазақ КСР Жоғарғы Кеңесінің Төралқасының Жарлықтары мен Қазақ КСР Заңдарының жинағы
2. ↑  Ведомости Верховного Совета СССР. № 24 (956), 1959 г.
*Басқа мағыналар үшін Калинин ауданы деген бетті қараңыз.*
**Калинин ауданы** — 1935-1963 жылдары болған Қазақ КСР-нің (1936 жылға дейін — Қазақ АКСР) Қарағанды, Солтүстік Қазақстан және Ақмола (1961 жылдан — Целиноград) облыстарының әкімшілік бөлінісі. Орталығы — Журавлёвка ауылы.

Тарихы
------

Калинин ауданы 1935 жылы 9 қаңтарда Қазақ АКСР Қарағанды облысының құрамында құрылды. 1936 жылы 29 шілдеде жаңадан құрылған Солтүстік Қазақстан облысына берілсе, 1939 жылы 14 қазанда Ақмола облысына берілді.

1959 жылғы мәліметтер бойынша ауданда 7 ауылдық кеңес (Аксанов, Журавлёв, Краснооктябрь, Маринов, Жаңа Қалқұтан, Ескі Қалқұтан, Урюпин) және 2 жұмысшы кенті (Ақбейіт, Қалқұтан) болған.

1963 жылы 2 қаңтарда Калинин ауданы таратылды. Урюпин ауылдық кеңесі Алексеев ауданына, Қалқұтан кенті мен Журавлёв, Краснооктябрь, Маринов, Новобрат, Ескі Қалқұтан ауылдық кеңестері Астрахан ауданына, Ақбейіт кенті Жолымбет өнеркәсіптік ауданына берілді.

Халқы
-----

| 1939 | 1959 |
| --- | --- |
|  17961 | ▲28996 |

1939 жылғы халық санағы бойынша Калинин ауданында 17 961 адам өмір сүрген, оның ішінде украиндар — 37,6 %, орыстар — 34,9 %, қазақтар — 21,6 %, поляктар — 3,4 %. 1959 жылғы халық санағы бойынша ауданда 28 996 адам өмір сүрген.

Дереккөздер
-----------

1. ↑  Справочник по истории административно-территориального деления Северо-Казахстанской области (29 июля 1936 г. — 1 января 2007 г.) Мұрағатталған 5 наурыздың 2022 жылы.
2. ↑  Ресей империясы,  КСРО халық санақтары
3. ↑  Всесоюзная перепись населения 1939 года. Национальный состав населения районов, городов и крупных сел союзных республик СССР.(қолжетпейтін сілтеме) Тексерілді, 19 қыркүйек 2020.
4. ↑  Всесоюзная перепись населения 1959 г. Численность наличного населения городов и других поселений, районов, районных центров и крупных сельских населенных мест на 15 января 1959 года по регионам союзных республик (кроме РСФСР).(қолжетпейтін сілтеме) Тексерілді, 8 қыркүйек 2020.
**Орта Арғын ауданы** — 1920 жылдың мамырынан 1922 жылдың шілдесіне дейін болған Қазақ АСКР Ақмола губерниясы Атбасар уезінің әкімшілік бөлінісі.

Тарихы
------

Орта Арғын ауданы 1920 жылы 11 мамырда Ақмола губерниясы Атбасар уезінің құрамында құрылды. Қаракөң мекені аудан орталығы болып белгіленді. Аудан 18 көшпелі болыстардан тұрды: Алексеев, Әлкен, Амантай, Атбасар, Бесоба, Теңіз, Жаңатеңіз, Жарқайың, Екінші Жарқайың, Кеңтүбек, Қызылкөл, Керей, Майлы, Саратов, Столыпин, Тарақты, Терісаққан, Тоқтауыл.

1922 жылы 17 ақпанда Екінші Жарқайың болысы Жарқайыңға, Кеңтүбек мен Тарақты болыстары — Бесобаға қосылды.

1922 жылы 27 ақпанда Қызылкөл, Саратов, Тоқтауыл болыстары Терісаққанға қосылды.

1922 жылы 14 наурызда Әлкен мен Столыпин болыстары Теңізге, Атбасар — Амантайға, Жаңатеңіз — Керейге, Майлы — Амантай мен Керей арасында бөлінді.

1922 жылы 26 шілдеде Орта Арғын ауданы таратылып, оның құрамындағы болыстар Атбасар уезінің тікелей қарамағына берілді.

Дереккөздер
-----------

1. ↑  Қазақстанның әкімшілік-аумақтық бөлінісі туралы анықтама (1920 ж. тамыз - 1936 ж. желтоқсан) / Базанова Ф. Н. —  Алматы: Қазақ КСР ІІМ мұрағат басқармасы, 1959. — 282 б. — 1500 таралым.
**Орал-Ембі ауданы** — 1932-1933 жылдары болған Батыс Қазақстан облысы мен Гурьев округіндегі әкімшілік бірлік.

Тарихы
------

Орал-Ембі ауданы 1932 жылы 19 қарашада Гурьев, Жылыой және Тайпақ аудандарының бөліктерінен Қазақ АКСР Батыс Қазақстан облысының құрамында құрылды. Доссор кеніші ауданның орталығы болып белгіленді.

1933 жылы 17 шілдеде Орал-Ембі ауданы Гурьев округіне берілді.

1933 жылы 5 қыркүйекте Орал-Ембі ауданы таратылды.

Дереккөздер
-----------

1. ↑  Қазақстанның әкімшілік-аумақтық бөлінісі туралы анықтама (1920 ж. тамыз - 1936 ж. желтоқсан) / Базанова Ф. Н. —  Алматы: Қазақ КСР ІІМ мұрағат басқармасы, 1959. — 282 б. — 1500 таралым.
**Дэвид Гэан** (ағылшынша David Gahan) — ағылшын музыканты. 1962 жылы Англияның Эппингінде дүниеге келген. Depeche Mode тобының құрылғанынан (1980 жыл.) бастап, мүшесі. 

Дэвид немесе Дэйв Depeche Mode тобында негізгі вокалист әрі фронтмені рөлін атқарады. Оған қоса, 2005 жылдан бастап, топтың бірқатар әндерінің авторы. Олардың қатарында: Playing the Angel (2005) күйтабағында – Suffer Well, I Want It All, Nothing’s Impossible мен Sound of the Universe (2009) – Come Back, Hole To Feed, Miles Away/The Truth Is. 

Гитара, пианино мен саз сырнайда ойнай алады. 

Depeche Mode-тағы шығармашылығынан бөлек, жеке музыкалық мансабымен де айналысады. Мәселен, Дэйв Гэан 2003 жылы Paper Monsters күйтабағын шығарса, 2007 жылы жеке Hourglass альбомын жазды.

Жеке өмірі
----------

сахнада төрінде – Дэйв Гэан.
Дэйв 1997 жылдан Нью-Йоркте тұрады. Қазіргі кезде ол үшінші зайыбы Дженнифермен тұрады. Жұбайлардың ортақ некеден қызы Стелла мен Дженнифердің бұрынғы некесінен Джимми дейтін ұл балалары бар. Олардан бөлек, Гэанның бұрынғы некеден Джек деген ұлы бар. Дэйвтің қазіргі жарын «Suffer Well» әніне түсірілген бейнеклиптен көруге болады. Онда ол періште және дәл өзін сомдайды. 

Гэан – дертінен сауыққан бұрынғы нашақор. Өз өмірінде төрт мәрте о дүниелік болып кете жаздаған оған медицина қызметкерлері «Мысық» деген лақап ат таққан. 1996 жылы мамырда ауыр психикалық күйге шалдыққан Гэан Лос-Анджелестегіқонақ үйлердің бірінде шектен тыс есірткі қолданғанынан соң, жүрегі сыр береді. Дәрігерлердің күшімен екі минуттан соң есін жиған Дэйв «Өмірімде кездеспеген жерге барып, қара түнекке түскенім есімде. Не болғанмен, осыған дейін істеген ісім, тіршілігімнің үлкен қателік болғанын ұғындым», - деді.
**"Әмет батыр"** — Мұрын жырау жырлаған "Қырымның қырық батыры" эпостық жырының жеке батырлар топтамасына енген жыр. 

  

Толық нұсқасын жырды Мұрын жыраудан 1948 жылы И. Ұйықбаев жазып алған. Басынан аяғына дейін 7 — 8 буынды жыр үлгісімен шығарылған. Қырымның қырық батырының бірі Алаудың жолын қуып батыр болған Әметтің ерлік істері баяндалады. Жырдың басты идеясы — Отанды қорғау, ел бірлігін уағыздау болса, екінші жағынан ислам дінінің әскері де қылаң береді. Жырда ел қорғаны Әмет батырдың бостандық жолындағы ерен ерлік үлгісі, отаншылдығы дәріптеледі. 

Алғаш рет "Қазақ халық әдебиеті" көп томдығының 12-томында (1990) жарияланды. Бұдан басқа Әмет батыр туралы халық ертегісі негізінде шығарылған ертегі-дастан да белгілі. 7 — 8 буынды жыр үлгісіндегі "Әмет" дастанын жинаушы Ғ. Ахметов ел аузынан жазып алып, Ф. Ғатауов Қазақстан ҒА қорына тапсырған. Дастанда **Әмет батырдың** Әз Жәнібек ханды жаудан құтқарып алуы, осы ерлігі үшін Ханайым сұлуды тарту ету жөнінде уәдесінен тайған хан ауылын шауып, сұлуды алып қашуы, соңынан қуып келген атақты Алау батырдың батасын беріп, мұратына жетуі баяндалады. Дастанның басты кейіпкері Әмет жеріне адал, отан сүйгіш, аңғал батыр бейнесін де суреттеледі, ел билеушілердің опасыздығы әшкереленеді. Шығарма нұсқасы Орталық ғылыми кітапхана қорында сақтаулы.

Сыртқы сілтемелер
-----------------

* Мұрағатталған 5 наурыздың 2016 жылы.
* Мұрағатталған 10 шілденің 2012 жылы.
* (қолжетпейтін сілтеме)

Дереккөздер
-----------

1. ↑  Қазақ әдебиеті. Энциклопедиялық анықтамалық. — Алматы: «Аруна Ltd.» ЖШС, 2010 жыл.ISBN 9965-26-096-6
2. ↑  Қазақ энциклопедиясы
**Шарлотта Эмма Эйтчисон** (ағылш. Charlotte Emma Aitchison; 2 тамыз 1992) — Charli XCX (Чарли Экс-си-экс) лақап атымен танымал британдық әнші, өлеңдердің авторы. Музыка индустриясындағы дебюті 2008 жылғы «14» атты дискінің шығуымен болған. Бірақ алғашқы саудалық, критиктардың көзіне түскен «True Romance» альбомы 2013 жылы жарық көрген. Эйтчисон шведтық дуэт Icona Popтың «I Love It» өлеңінің авторы болған. Сонымен қатар, ол 2014 жылы Игги Азалиямен бірге «Fancy» атты өлеңін шығарған болатын. Чарли XCXтің ең танымал өлеңі «Кінәлі жұлдыздар» фильміне шығарған «Boom Clap» атты саундтрегі болған.

Өмірбаяны
---------

Хартфордширда туған әнші Spice Girls тобының жанкүйері болып, өзі құрастырған тобының мүшесі болған. Эйтчисон «…Мен Spice Girlsтағы Бейби-Спайс болғым келетін. Бірақ менің шашымның түсінен, біз ойнаған кезімізде мені әрдайым Скэри-Спайс ететін.», — деді. Жасөспірім кезінде ол өзінің өлеңдерін Myspaceқа салып, лондондық рейвтарда шеберін көрсететін. Orgy Music лейблы арқылы ол 2008 жылы «!Franchesckaar!» және «Emelline»/«Art Bitch» атты өлеңдер шығарған. 3 жылдан кейін оның «Stay Away» және «Nuclear Seasons» атты екі өлеңі жарық көрген. 2011 жылы Чарли Алекс Метриктің «End of the World» және Старктың «Lost in Space» өлеңдерінің жазылуына ат салысқан. Чарлидің екі микстейпі- Heartbreaks and Earthquakes және Super Ultra- 2012 жылы жарық көрген. Сол жылы Эйтчисон өзі шығарған «I Love It» өлеңін шведтық дуэт Icona Popқа бере салған. Бұл ән группаның Отанында, Ұлыбританияда және АҚШ-та танымал болған. Өзінің гастрольдық сапарларынан басқа әнші Coldplay мен Сантиголдта ән айтып, досы Марина Диамандиспен бірге кеш өткізген болатын. 2013 жылдың басында Чарли «You (Ha Ha Ha)» атты өлеңін шығарып, бейнебаян шығарған. 15 сәуірде толық «True Romance» атты альбомы жарық көрген.

Музыка стилі мен сахналық кейіпі
--------------------------------

Музыкалық критиктер Чарли ХСХтің шығармашылығын синти-попқа, дарк-попқа және «неондық готикаға» балайды. AllMusicтің бастығы Хизер Фейрс, Spice Girls, Кейт Буш және Лил Уэйн секілді әртістердің әсері деп ойласа, Ал әншінің өзі оған суретшілер мен фотографтардан шабыт алатындығын айтты. Чарлидің сырт келбетінің сипаты «диснейлық гранж» болып табылады.

Дискография
-----------

### Студийлық альбомдары

14 (2008)

* True Romance (2013)
* Sucker (2014)
* Charli (2019)
* How I'm Feeling Now (2020)
* Crash (2022)

### Микстейптері

* Heartbreaks and Earthquakes (2012)
* Super Ultra (2012)

### Мини-альбомдары

* iTunes Festival: London 2012 (2012)

Дереккөздер
-----------
**Жүсіп** немесе **Юсуф** (араб.: يوسف‎) — ислам пайғамбары, Жақып пайғамбардың ұлы, Құран Кәрімнің кейіпкері. Жүсіп пайғамбардың өмірі Құран Кәрімдегі жүз он бір аяттан тұратын жеке бір сүреде (Юсуф сүресі) баяндалған. 

Жүсіп бала кезінде түсінде он бір жұлдыз, күн мен айдың оған сәжде жасағанын көреді. 
«Сол уақытта Жүсіп (ғ.с.) әкесіне: «Әкетайым, мен түсімде он бір жұлдыз және күн мен айды, маған сәжде қылғанын көрдім» деді» Жүсіп сүресі 4-аят.
Көрген түсін әкесі Жақыпқа (ғ.с.) айтады. Баласына түсін былай жориды:
«Міне осылайша Раббың сені ұнатады. Саған түстердің жоруын үйретеді. Бұрынғы аталарың Ыбырайым, Ысқақтарға нығметін тамамдағандай саған Яғқуб ұрпағына нығметін толықтастырады.» Юсуф сүресі 6-аят.

Әкесінің Жүсіпты жақын тартуға оның басқа әйелдерінен туған үлкен ұлдарының қызғанышын тудырады. Ағайынды бауырлар Жүсіпты өлтіруге бел буады. Бірақ ақырында мүмкін жолай өткен керуендер тауып, алысқа алып кетер деген оймен оны құдықтың түбіне тастауға келіседі. 

|  |
| --- |
| **Ислам**
мақалалар тізбегінің бөлігі

Құрандағы Ислам пайғамбарлары
 |
| **Елшілер** мен **пайғамбарлар** |
| Адам  • Ыдырыс Нұх  • Һұд  • Салық Ибраһим • Лұт   Ысмайыл • Ысқақ  
Жақып • Жүсіп   Әйюб 
Шұғайб  • Мұса  • Һарұн   Зул-Кифл  • Дәуіт  •
Сүлеймен  • Ілияс   Әл-Йаса  • Жүніс   Зәкәрия  • Жақия   Иса  Мұхаммедﷺ

к • т • ө |

Ал әкелеріне оны қасқыр жеп кеткенін айтады. 
Баланы Мысырға жол тартқан керуеншілер құдықтан шығарып алады. Мысырға жеткеннен кейін оны перғауын уәзіріне болмашы бағаға сатып жібереді. 
Жүсіп уәзірдің үйінде ер жетеді, сұлу жігіт болады. Оның сұлулығы әйелдерді таң қалдырады. Оның ішінде уәзірдің әйеліде бар-тын. Уәзірдің әйелі Жүсіпты жаман іске, өзімен болуға шақырады. 
Әрине, Жүсіптың бұдан сақтанатыны түсінікті. Осы әйелдің қастандығымен Жүсіп түрмеге қамалады. Түрмеде адамдарды Алланың бірлігіне шақырады. Сонымен қатар, екі жас жігіттің көрген түстерін жорып береді. Біреуінің бостандыққа шығатынын, екіншісінің өлімге кесілетінін айтты. Осылай болады да. Жүсіп түрмеде бірнеше жылын өткізеді. Бір күні Перғауын ғажап түс көреді. 

Түсінде жеті арық сиыр, жеті семіз сиырды жеп жатады, жеті жасыл, жеті қураған масақ көреді.
«Жүсіп: жеті жыл әдеттегінше егін егесіңдер де сонда орғандарыңды бастырмай сабақтарында қойып, бірақ аздап жейтіндеріңді ғана аласыңдар. Тағы бұдан кейін жетті қатты ашаршылық жыл келеді. Бір аздап сақтағандарыңнан басқа бұрыннан сол үшін жинағандарыңды жейсіңдер»

```
Юсып сүресі 47-48-аяттар
```

Осылай Жүсіптың түс жору арқылы халық ашаршылықтан аман қалады. Перғауын оны бағалап, оны бүкіл Мысыр қазынасына басшы етеді. 
Біраз жылдар өтеді. Көрші елдерді аштық жайлайды. Юсып бауырлары осы аштық себебінен көмек сұрауына мәжбүр болады. Бауырларын көргенімен сыр сақтайды. Келесі жолы кіші бауырларын Бинйаминді бірге алып келуді бұйырады. Келесі жолы келгенде айламен Бинйаминді өзінде қалдырады. Әкесіне сүйінші хабар жібереді. Көп ұзамай ата-ана, қателігін мойындап тәубеге келген бауырлары Мысырға көшеді.
Дереккөздер
Құран Кәрім қазақша мағына және түсінігі
Қазақ Ұлттық энциклопедиясы
"М163" - 20 мм зенитті өздігінен жүретін құрылғы. 1960 жылдардан бастап Америка Құрама Штатында қолданысқа енген. Аталмыш қаруды "жанартау жүйесі" деп те атайды, себебі ол әуе шабылынан қорғануға өте ыңғайлы. Авиациялық 22 мм зеңбірек негізінде жасалған "М113" зенитті қаруының бронетранспортері шассиын орнату арқылы 1964-1965 жылдары Рок-Айленд арсеналында жасалды. Бұл қару АҚШ пен Вьетнам арасындағы соғыста пайдаланылған болатын, алайда артынша 1980 жылы ескіріп, қолданыстан шықты. Қару экспортқа жиі шығарылады. Араб-Израиль, Ливан, Марокко, Батыс Сахара соғысында қолданылды. 2010 жылғы мәліметтер бойынша, «М163» көп елдердің әскери қаруы қатарына енді.

Құрылысы
--------

Машина корпусы алюминийлі броннан жасалған, қалыңдығы 38 мм. Бұл брон экипажды атқыштар қаруынан және артиллериялық снарядтар мен миналардың сынығынан ішін қорғап тұрады. Құрылғы түнгі шабуылға арналған. Танкі багының сыйымдылығы – 360 литр. Қару радары шағын және онда М16 қаруының оптикалық есептегіші орналасқан. Шабуылдайтын бөлігінің салмағы – 12,5 кг.

Дереккөздер
-----------

Д.Мазен. Қару-жарақтар. – Алматы: «Аруана» баспасы. – 208 бет.
**Бозжыра шатқалы** – Ақтау қаласынан 300 км жерде орналасқан табиғи нысан.

Географиялық орны
-----------------

Маңғыстау облысының орталығы Ақтау қаласынан 300 километр жерде, Қарақия ауданы аумағында орналасқан.

Сипаты
------

Үстірттің бұл бөлігі әктастардан құралған шөлді ландшафтардан, биіктігі 250 метрге жететін таңбалы тастардан тұрады. Бұл аумақтан тасқа айналған ұлу қабыршақтарын, теңіз кірпісін, белемнит деп аталатын былқылдақ денелілерді, тіпті мезозой дәуіріндегі Тетис мұхитында өмір сүрген акуланың тісін де табуға болады. Ежелгі мұхит орнында түзілген әктастар мен құздар Маңғыстаудың, жалпы алғанда Қазақстанның мақтан тұтар "жауһарына" айналған. Шатқалда палеолиттен бастап ерте орта ғасырға дейінгі кезеңге жататын археологиялық ескерткіштер шоғырланған.Бозжыра шатқалы Маңғыстау облысындағы ерекше қорғалатын аймақтар тізіміне кіреді және аумағы 316 141 гектарды құрайтын Жабайұшқан мемлекеттік табиғи қаумалының бір бөлігі саналады.

Дереккөздер
-----------

1. ↑  Қазақстанның өңірлік қасиетті нысандары – Астана: Фолиант, 2017 ж. 338 бет;
2. ↑
**Қоңырат ауданы** - 1930-1963 жылдары болған Қарқаралы округі, Алматы және Қарағанды облыстарындағы әкімшілік-аумақтық бірлік. Орталығы - Ақтоғай ауылы.

Тарихы
------

Тоқырауын ауданының орталығы 1930 жылы Қарамойынға көшіріліп «Басшы» деп аталды. Қарамойындағы Ақатай, Қанафия, Құсайын бұрын салдырған қызыл үй - кеңсе, Ақ үй - мектеп болды. Басқару жүйесі Қоңырат руднигінің әкімшілігіне біріктірілгендігінен де «Қоңырат ауданы» деген ат берілді.

1931 жылы Қоңырат ауданында 5776 үй болса, қасіретті аштық нәубатынан кейін 1932 жылы 3678-і ғана қалған.

1932 жылы құрамында 21 аудан бар Алматы облысы жаңадан құрылып, Қоңырат ауданы таратылған Қарқаралы округінен алынып, Алматы облысының құрамына енгізілген.

1934 жылы Орталық комитеттің шешіміне сәйкес Қарқаралы округі қайыра құрылып, Қоңырат ауданы, Алматы облысынан алынып Қарқаралы округіне қосылған.

1935 жылы Аудан Қазақстанның 15 жылдығында Республиканың ауыспалы «Қызыл туын» жеңіп алған.

1936 жылы 29 шілдеде Қарқаралы округі таратылып, оның аудандары жаңадан құрылған Қарағанды облысының құрамына берілген Қоңырат ауданы да сол 1936 жылдан бастап бүгінгі Қарағанды облысының әкімшілік құрылымына енгізілген. Сол кезде оның құрамына келесі ауылдық кеңестері кірді: Ақтоғай, Дуаншы, Жәмші, Қарабұлақ, Қаратал, Қашқан, Кеңелік, Кіндікті, Қусақ, Майтас, Сарытерек және Тасарал.

1937-38 жылдары Қоңырат ауданынан 234 адам халық жауы деп жазықсыз айып тағылып, Репрессияға ұшыраған. Олардың 36-сы ату жазасына кесілген.

1938 жылы Орта Азия Соғыс округіне жасаған көмегі үшін Қашағанов Сыздыққа «Құрмет белгісі» ордені табыс етілді. Бұл Қоңырат ауданы бойынша ең алғашқы берілген орден болатын.

1940 жылы Қоңырат ауданына Қарқаралы ауданынан 4 ұжымшар Кеңасу, Жұмыскер, Мәдениет, Қызылжар, Шет ауданынан 3 ұжымшар Қанаттас, Қорғантас, Жәмші қосылып үлкен мал шаруашылықты ауданға айналды.

1941 жылы аудан бойынша 24 тауарлы ферма ұйымдастырылған.

1941 жылы Қоңырат ауданынан 2449 адам майданға аттанған. 1089 адам қаза тауып, хабарсыз кеткен, 1360 адам елге аман оралған. Ұлы Отан соғысында «218» адам ордендермен марапатталған. Қазақстанның 170 ауданы бойынша Совет Одағының Батыры атағын алған 99 қазақтың екеуі Ақтоғайлық болды. 

1942 жылы Қоңырат ауданына ССР Қорғаныс Комитетінің ауыспалы Қызыл туы мәңгілікке сақтауға берілген.

1951 жылы ауданның 35 колхозы 11 колхоз болып қайыра ұйымдастырылып, 14 ауылдық кеңестер 11 ауылдық кеңес болып ірілендірілді. Ауданда қой басы 138448-ге, жылқы 7640-қа, сиыр 12423 басқа өсті.

1962 жылы ауыл шаруашылығына жасалған өзгеріс кезінде Қоңырат ауданы Қарқаралы территориялық өндірістік басқармасына қаратылды. Осы жылы Шет, Қоңырат аудандары біріктіріліп, Ақтоғай ауданы деп аталды,орталығы Ақтоғай ауылы болып бекітілді.

Дереккөздер
-----------

1. ↑  Ақтоғай кеше және бүгін Мұрағатталған 29 желтоқсанның 2016 жылы.
**«Джастин Бибер: Ешқашан Деме Ешқашан»** (ағылш. *Justin Bieber: Never Say Never*) — канадалық әнші Джастин Бибердің өмірі мен шығармашылығына арналған 2011 жылғы 3D форматындағы деректі фильм. Фильмнің тұсаукесері АҚШ пен Канадада 2011 жылғы 11 ақпан өтті. 25 желтоқсан 2013 жылы 
«Джастин Бибердің Сенімі» (ағылш. *Justin Bieber's Believe*) атты фильмнің жалғасы шықты.

Сюжет
-----

Фильм канадалық поп әнші Джастин Биберге арналған. Фильмде оның Madison Square Garden-де өтетін концертінің алдындағы 10 күн өмірі жайлы айтылады. 31 тамыз 2010 жылы осы концертке билеттер сатылып басталған, және билеттер бар болғаны 22 минут ішінде түгел сатылып кеткен, бұл оның сол кездегі мансабының ең үлкен оқиғасы саналған.

Фильмде Джастиннің өзімен сұхбат болмаса да, оның айналасындағы адамдардың әңгімелері бар. Сондай-ақ фильмде Джастиннің Канада бойынша турында оның туған қаласына баруы көрсетілген. Сол кезде ол ескі достарымен демалыс кезінде өз дауысын құртып алған, соның кесірінен Сиракьюстағы концертін кейінге қалдыруға тура келді. Madison Square Garden-дегі концертіне дейін дауысы біршама дұрысталуы үшін бірнеше күн ешкіммен сөйлесуге болмайтын.

Сондай-ақ фильмде Джастиннің балалық кезінен оқиғалар мен ескі видеолар көрсетілген.

Рөлдерде
--------

* Джастин Бибер
* Ашер
* Майли Сайрус
* Джейден Смит
* Шон Кингстон
* Snoop Dogg
* Лудакрис
* Boyz II Men
* Скутер Браун
* L.A. Reid
* Джереми Бибер
* Хейден Томпсон
* Скраппи Стассен
* Джей Лено (архив материал)
* Челси Хэндлер (архив материал)

Өндіріс
-------

Фильмнің жаңалықтары 2010 жылдың шілдесінде келді. Өндірісі сол жазда басталды. Фильмнің атауы 2010 жылдың қазанына дейін белгісіз болды, фильмнің режиссері Джон Чу болды. Оның айтуынша фильм ешқандай "жалған қойылымсыз", тек қана деректі фильм.

Үйде тамашалау
--------------

Paramount Pictures 13 мамыр 2011 жылы АҚШ-та фильмді DVD және Blu-ray-ға шығарды.

Дереккөздер
-----------

1. ↑  Release dates for Justin Bieber: Never Say Never.  IMDb. Басты дереккөзінен мұрағатталған 18 қыркүйек 2012. Тексерілді, 3 сәуір 2012. (ағыл.)
2. ↑  Justin Bieber to release his 3D Movie "Never Say Never" (Official Movie Trailer).  NewsDen. Басты дереккөзінен мұрағатталған 18 қаңтар 2011. Тексерілді, 17 қаңтар 2011.
3. ↑  *Tom Woodward* Paramount Home Entertainment has announced DVD and Blu-ray releases.  DVD Active (March 31, 2011). Тексерілді, 1 сәуір 2011.

Сыртқы сілтемелер
-----------------

* Ресми сайттар: Солтүстік Америка, Ұлыбритания
* Джастин Бибер: Ешқашан Деме Ешқашан (ағыл.) *Internet Movie Database* сайтында
**Бодо** — талшықты ағзалар типінің өкілі. Бұл – талшықтарының жәрдемімен қозғалатын біржасушалы жәндік. Талшықты жәндіктердің бірнеше отрядтары бар.

Талшықтылардың сан алуандығы

Құрылысы
--------

Бодо – біржасушалы, талшықты жәндік. Тұрқы 10 – 20 мкм. Өте ұсақ болғандықтан, бодоны микроскоп арқылы көре аламыз. Оның денесін плазмалы жарғақша қаптайды. Жарғақша цитоплазманы қаптайтын икемді пелликуламен астарланады. Сондықтан бодо пішінін әр түрлі қалыпқа өзгерте алады. Дене пішінінің өзгеруіне жарғақша мен пелликуладағы тілкемшелер, талшықтар және цитоплазмадағы жиырылғыш талшықтар әсер етеді. Бодоның ядросы бар. Ядро цитоплазмадан қабықшасы арқылы бөлініп тұрады. Бодо денесінің құрылымын, өзге де түрлі жағдаяттарды ядро реттейді. Бодо цитоплазмасында денені қуатпен қамтамасыз етеін органоид – митохондрия бар.

Қозғалуы
--------

Бодо денесінің алдыңғы жағынан бірі ұзын, бірі қысқа екі талшық көрінеді. Алға созылған талшық тез ширатылып бұралған кезде бодоның денесі өз осінен айналады. Сөйтіп талшықтар суға бұрғыша бұралып, бодоны алға тартады. Бодо талшық қимылының жәрдемімен жайлап қозғалады. Артқа қараған талшық бодоның алға қозғалуына бұлқын тәрізді бағыт береді. Талшықтар қозғалысының әсерінен судағы ұсақ ағзалар бодоның аузына қарай ағылады.

Ас қорытуы
----------

Бодоның ауыз төңірегінде ас қорытатын вакуоль түзіледі. Вакуольге түскен қорек асқорыту сөлінің әсерінен қорытылып, цитоплазмаға өтеді. Қорек цитоплазмада зат алмасу кезінде бодо денесін құрастыруға жұмсалады. Қорытылмай қалған қажетсіз заттар бодоның аузы арқылы сыртқа шығарылады. Қажетсіз заттардың бөлінуіне дененің алдыңғы жағындағы жиырылғыш вакуоль қатысады.

Тыныс алуы
----------

Бодо суда еріген оттегімен тыныс алады. Оттегінің денеге таралуы бодоның бүкіл денесі арқылы осмостық жолмен реттеледі. Бодо денесіндегі цитоплазма оттегінің әсеріне күрделі заттарды қарапайым заттарға ыдыратады. Соның нәтижесінде бодоның тіршілік әрекетіне қажетті энергия түзіледі.

Бөлінуі
-------

Бодо денесінің алдыңғы жағында бір ядро болады. Қолайлы жағдай болғанда ядро бөліне бастайды. Бодо жыныссыз жолмен көбейген кезде ядродағы хромосомалар саны екі еселенеді. Бодо жасушасы ұзынынан бойлай екіге бөлінеді. Бөліну барысында ядро және жасушадағы барлық тірі заттар жаңадан түзілетін жасушаларға тең бөлініп таралады.

Бодоның бөлінуі

Дереккөздер
-----------


 Мұрағатталған 4 наурыздың 2016 жылы.  Биология 7-сынып
**Жюлье́тта, или Жюли́ Рекамье́** (фр. Juliette (Julie) Récamier, толық аты фр. Jeanne Françoise Julie Adélaïde — Жанна Франсуаза Жюли Аделаида, қыз күнінде Bernard — Бернар), Рекамье (1777 жыл 3 желтоқсан, Лион, Франция —1849 жыл 11 мамыр, Париж) — белгілі сұлу, әйгілі әдеби-саяси салонның бастығы, ол сол кездегі интеллектуалды орталық болатын. Оның аты жақсы талғам мен міндетті сипаттайды. Ол Еуропалық масштабта «жұлдыз» болатын, ол туралы Ресейде, Англияда, Италияда, Германияда айтады.

Өмірбаяны
=========

Жюли Рекамье, ол кезде әлі Бернар, Лионда нотариус отбасында дүниеге келді. 1786 жылы оның әкесі мансап баспалдағымен көтерілгеннен соң Парижке көшіп кеткен. 

1793 жылы, әлі 16 жасқа толмаған кезінде, банкир Жак Рекамьге тұрмысқа шығады, ол одан 26 жасқа үлкен болған. Олардың арасындағы қарым-қатынас махаббат емес, достық болды. тойлық сыйлық ретінде банкир оған Париждегі Неккера қаржы министрлігі королдігінен үлкен үй сатып әпереді.

Жюлидің сұлулығы, оның ақылы мен саяси көзқарастары ерекше болды, сол себепті оның салонына көптеген түрлі жастағы, түрлі жағдайдағы адамдар келе бастады. Қонақтар тізімінің ішінде жазушы Рене де Шатобриан болды, ол Рекамьені өте қатты сүйген, жазушы және сыншы Огюстен Сент-Бёв, Жюлидің ең жақын құрбысы, жазушы Сталь, Камилл Жордан және т.б. бар.

Принц Август Прусский өзінің мадам Рекамье кисти Жерармен портретіне тапсырыс берген. 

Жюлидің таң қалдырарлық сұлулығы оған көптеген бас июшілердің махаббатын сыйлады, олардың ішінде маршал Жан-Батист Бернадот, герцог Матьё де Монморанси-Лаваль, ханзада Август Прусский, Бенжамен Констан, Наполеоннің ағасы Люсьен Бонапарт. Бірақ Рекамье дистанция ұстанып достық қарым-қатынасты ұстана білді.

Мадам Рекамье жаңа мемлекеттік саясатқа қарсылығын жасырған жоқ. Оның салоны кейін ақырындап оппозициялық саяси орталыққа айналып кетті. Императорлық полиция бірнеше рет оның салонын жапқан. Жермена де Сталь айдалғаннан соң да ол олмен байланысын үзген жоқ, бірақ кейін оны астанадан да қуу туралы бітім шықты. Ол француз отарына көшіп кетіп, Италияны аралады, кейін Парижге реставрациядан соң қайтты. 1819 жылы ол Аббе-о-Буа монастырьіне көшіп келеді, сол жерде қабылдауларды жалғастырады; оның жақын досы Рене де Шатобриан олмен бірге өмірінің соңына дейін болған.

Жюли мемуарлар жазды, бірақ өлім алдында олардың көзін құртуды талап етті. Ол өте көп хаттар қалдырды. Олардың жартысы кейін басылып шықты.

Қызықты фактілер
================

```
   Жак Луи Давидтың суретінде  мадам Рекамье отырған кушетке кейін оның өзінің атымен аталып кеткен. 
```

Өнерде
======

• «Рекамье Портреті» —Жак Луи Давид атты француз суретшісінің жұмысы, 1800 жылы салынған.

• «Рекамье Портреті» —Франсуа Жерар жұмысы 1802 жыл.

• «Мадам Рекамье» — скульптура (бюст) Жозеф Шинар жұмысы.

• «Рекамьенің жетістігі» —Рене Магриттаның суреті (1955).

• "Екі ғасыр"-өлең, Александр Блок (1911) 

• Франсуаза Важнер, «Рекамье ханым»; Серия: Керемет адамдар өмірі.

• Amélie Lenormant, Souvenirs et correspondance tirés des papiers de Madame Récamier, Paris, Lévy, 1860.

Сілтемелер
==========

• Кушетки мадам Рекамье — имя, ставшее нарицательным| 

• Но счастлив тот, кто обрел врача!|
A. ***Магнит***.
**Магнит** (грек. magnetіs, Magnetіs lіthos — *Магнесия тасы*; *Магнесия* — Кіші Азиядағы көне қала) — магниттелушілік қасиеті бар, яғни магнит өрісін туғызатын дене.

Магнит
------

Магнит - дегеніміз бұл магнетизм деп аталатын күшті өндіретін объект. 
Дененің магнит өрісіне ендірілгеннен кейін магнит қасиетке ие болатын кесегі жасанды. Магниттің екі бөлігі болады, яғни солтүстік (N) пен оңтүстік (S). Күш сызықтары солтүстіктен шығып оңтүстікке кіреді. Ал алдын ала магниттелген ферромагнитті не ферримагнитті материалдан жасалған белгілі бір пішіні (таға тәрізді, ұзынша жолақ түрінде, т.б.) бар. Магнит-тұрақты. Ол электроникада, радиотехникада және автоматикада тұрақты магнит өрісінің автономды көзі ретінде кеңінен қолданылады. Магниттің қасиеттері Магнит дайындалған материалдың магнит гистерезис тұзағы тармақтарының магнитсіздендіру сипатымен анықталады. Магнит — Fe, Co, Nі, Аl, гексагональді ферриттер, т.б. негіздегі қорытпалардан жасалады. Асқын өткізгіш материалдан жасалған орамасы бар соленоидты немесе электрмагнитті асқын өткізгіш магнит деп атайды. Оны заттардың магнит-электр және оптикалық қасиеттерін, плазманы, атом ядроларды және элементар бөлшектерді зерттеуге арналған тәжірибелерде қолданады. Асқын өткізгіш Магнит байланыс техникасында және радиолокацияда электрмашиналарының Магниттік өрісінің индукторы ретінде пайдаланылады.

Дереккөздер
-----------

1. ↑  Қазақ энциклопедиясы
2. ↑  Сұрақ және жауап. Энциклопедия
3. ↑  Қазақ энциклопедиясы

Қазақ энциклопедиясы

Сұрақ және жауап. Энциклопедия<references>
**Қазыбек Жарылқасынұлы Иса** (23 сәуір 1962 жыл, Мақтаарал ауданы, Түркістан облысы) — қазақстандық ақын, мемлекеттік қайраткер, Қазақстан Жазушылар одағының басқарма мүшесі, Қазақстан журналистер одағының мүшесі және Қазақстан Мәжiлiсі VII, VIII-сайланымдарының депутаты.

Өмірбаяны
---------

1962 жылы Оңтүстік Қазақстан облысы Мақтарал ауданы (бұрынғы Киров ауданы) Бірінші май ауылында дүниеге келген. 
1979 жылы Оңтүстік Қазақстан облысы Шардара ауданы Қызылқұм ауылындағы орта мектепті аяқтайды. 
1984 жылы Алматыдағы Қазақтың Абай атындағы педагогикалық институтының (қазіргі ҚазҰПУ) көркемсурет-графика факультетін бітіреді. 
1984-1990 жылдары Оңтүстік Қазақстан облысы Шардара ауданы Қызылқұм орта мектебінде мұғалім болып еңбек етеді.
1991 жылы қаңтар айында Алматыдағы алғашқы демократиялық басылым «Жас қазақ» газетіне бөлім меңгерушісі болып ауысады. 
1993 жылы «Өркен» газетінде бөлім редакторы болып істейді.
1998 жылы «Қазақпарат» баспа корпорациясында вице-президент болып қызмет етеді.
2000 жылғы 2 мамырдан бастап, «Жас қазақ үні» газетінің тұңғыш бас редакторы – директоры болып еңбек етеді. 
2009 жылы «Жас қазақ үні» газеті Бас директоры – Редакторлар кеңесі төрағасы. Сонымен қатар «Жұлдыздар құпиясы» журналы бас редакторы және «Тұран» баспасының директоры. 
2012 жылдан "Ақ жол" Қазақстанның демократиялық партиясы төрағасы орынбасары. Сонымен бірге "Қазақ үні" ЖШС президенті – Редакторлар кеңесі төрағасы.

Шығармалары
-----------

Ақынның жырлары «Аудитория»(1984) «Тоғыз перне» (1988) атты ұжымдық жинақтарға енген. 1996 жылы «Керімсал» деген жеке кітабы шығып, әдеби қауымның жоғары бағасын алды. 
2002 жылы «Қызыл жыңғыл» кітабы шықты.
2008 жылы «Тәтті шөл» жыр кітабы жарық көрді.
2014 жылы – Мәскеуден шыққан "Независимый Казахстан: Антология современной литературы" (Издательство "Художественная литература") жинағында бір топ өлеңдері орыс тілінде жарық көрді.

Жетістіктері
------------

Иса 1998 жылғы республика Президенті стипендиясының иегері, Қ.Сәтбаевтың 100 жылдығына байланысты өткен мүшәйраның бас жүлдегері, Түркістанның 1500 жылдығына орай өткен халықар. мүшәйраның жүлдегері. 2011 жылғы "Шығыс шынары" халықаралық мүшәйрасының бірінші жүлдегері.
2008 жылы "Тәтті шөл" кітабы үшін Халықаралық Алаш сыйлығының лауреаты атанды. 
2009 жылы Қазақстанның Мәдениет қайраткері атағына ие болды.
2011 жылы «Құрмет» орденімен марапатталды. 
2011 жылы «Қазақстан Республикасының Тәуелсіздігіне 20 жыл» мерекелік медалімен марапатталды.
2011 жылы «Тіл жанашыры» Құрмет белгісіне ие болды..
2014 жылы Халықаралық Сергей Есенин атындағы сыйлық – "Алтын күз" орденінің Қазақстандағы тұңғыш иегері.
2014 жылы "Ақпарат ісінің үздігі" атағына ие болды.
2015 жылы – "Қазақ хандығына -550 жыл" мерекелік медалымен марапатталды.

Дереккөздер
-----------

1. ↑  Қазақстан жазушылары: Анықтамалық/Құрастырушы: Қамшыгер Саят, Жұмашева Қайырниса - Алматы: «Аң арыс» баспасы, 2009 жыл
*Басқа мағыналар үшін Қайыңды деген бетті қараңыз.*
**Қайыңды** — Алматы облысындағы сел көшкіні жылжығанның нәтижесінде бір ғасыр астам бұрын пайда болған көл. Алматыдан шығысқа қарай 280 шақырым жерде қарағайлы мен жапырақты ормандармен жабылған Күнгей Алатауында орналасқан. Жолаушының көз алдында біршама сюрреалистік көрініс тұрады: суға батқан кемелерге ұқсас Тянь-Шань шыршаларының діңгектері тура судың ішінен 15 метрге дейін көтерілгендей. Алайда, суға түсем дегендерді өзгеше көрініс күтуде: олардың көз алдарына желдің самалымен есілген су бетінде шағылып, күн сәулесінен тараған кемпірқосақтың барлық түстерімен ойнақтаған, саз балшықпен басылған ағаштар діңгектері көрінеді. Берілген мәлімет әзірленіп жатқан уақытта, яғни 2010 жылдың маусым айында Қайыңды көлі сел тасқынымен шайылып кетті. Көлдің бүгінгі күндегі деңгейі 10 метрге төмендеген, ал судан өсіп тұратын шыршалы пейзажы енді қалпына келмес. Бұл орынға апаратын жол да бүлінген.
Көлдің бірегейлігі мынада: шатқалды бөгеп тастаған табиғи бөгет пайда болғаннан кейін, бөгетті толтырған су көлді қалыптастырып, осы жерде өзен бойында өсіп тұрған шырша ағаштарын жоймаған. (Қайыңды өзені көлге құяды, биіктігі шамамен 20 метр екі жақты жартастық қысқыштан өтеді). Су ағып тұрған ағаштардың жоғарғы бөлігі бүйір бұтақтар мен қабығын жоғалтып алғандықтан ағаш ақ түске ие болған. Осындай панораманы көргенде, су басқан эскадрильяның көрінісі ашылады: жалаңаш ағаш бұтақтары батып бара жатқан кемелердің бағаналарына ұқсайды. Көлдің бетінің түсі үнемі өзгеріп тұрады және әдемі көк болып келеді. Бұл таңқаларлық түс жүз жыл бұрын суда болған әк және басқа минералдардан туындаған. Көлге жақындаған сайын, су мөлдір болады, кейде одан форельді де көруге болады. Су температурасының төмендігіне қарамастан, "Қайыңды" көлі сүңгуір әуесқойларымен танымал.

Дереккөздер
-----------

1. ↑  Қарағанды. Қарағанды облысы: Энциклопедия. - Алматы: Атамұра, 2006. ІSBN 9965-34-515-5

Сыртқы сілтемелер
-----------------

* Қайыңды және Көлсай көлдері
* 
* Қазақстандағы Қайыңды көлі: су астындағы ағаштар. Мұрағатталған 29 желтоқсанның 2016 жылы. travel.ru. өтініш күні 21 Сәуір 2016.
**Гравюра** (фр.  – бедер сурет) – графика өнерінің бір түрі, тақтаға бедерлеп салған суреттің қағазға түсірілген көшірмесі. Бедерлену әдісіне қарай мысқа ойылып жасалатын гравюра, ағаштағы гравюра – ксилография, линолеумдегі гравюра – линогравюра, офорт, меццо-тинто, және т.б. болып бөлінеді.

Оймыш гравюра
-------------

Оймыш гравюра - гравюралау тәсілінің бір түрі. Оймыш гравюраға әдетте металл (мыс, қалайы, болат, т.б.) пластинкалар пайдаланылады. Бұл материалдарға арнаулы аспаптар арқылы бедерленген суреттердің бетіне бояу жағылады да, соның үстінен қағаз салынып, көшірме әлгі сызықтардағы бояудың қағазға сіңірілуі арқылы алынады. Оймыш гравюраның басты түрлері: бедерлі гравюра, офорт, акватина, жұмсақ лак, лавис, меццио-тинто, "құрғақ ине", "пунктирлі ырғақ", т.б. Оймыш гравюраның ағашқа бедерлеу арқылы жасалатын алғашқы нұсқалары Қытайда 6 ғасырдың аяғында, Батас Еуропада Қайта өркендеу дәуірінде, Нидерланд мен Германияда 15 ғасырда, темірге түсірілген түрлері 17 ғасырда, түрлі-түсті Оймыш гравюра 18 ғасырда (Англия, Франция), ал Қазақстанда 20 ғасырдың ортасына қарай пайда болды.

Линогравюра
-----------

Линогравюра (лат. *lіnum* – зығыр, кездеме және лат. *oleum* – май) – линолеум немесе сол тектес материалға салынатын бедерлі өрнек, сурет.

Дереккөздер
-----------

1. ↑  Қазақ мәдениеті. Энциклопедиялық анықтамалық. Алматы: "Аруна Ltd." ЖШС, 2005 ISBN 9965-26-095-8
2. ↑  Полиграфия, өлшеу техникасы, ағаш өңдеу жабдыктары және металл өңдеу техникасы мен технологиясы: Қазақша-орысша терминдердің түсіндірме сөздігі.
TGV Postal
**TGV La Poste** (TGV-Postal, TGV postal және TGVP) — франциялық үлгідегі жоғары жылдамдықтағы хат-жүк таситын электропоезд. Бұл поездар сары түске боялған және түнгі уақытта да жұмыс істейді, Париж, Макон, Кавайон арасында жүк тасиды. La Poste аталатын франциялық хат таситын фирмаға тиесілі. 2015 жылдың жазынан бастап, қолданыстан шықты. Жылдамдығы - 270 км/сағ, 14 вагоны бар поезд.

Тарихы
------

Бұл үлгідегі электропоезде TGV PSE базасында жасалған. Бұл поезді жасауға 1981 жылы тапсырыс берген, алайда тек 1984 жылы олар құрастырылған.

Әдебиеттер
----------

* Cuynet J. La traction électrique en France 1900—2005 // La Vie du Rail. — Paris, 2005. — ISBN 2915034389. (фр.)
* Gaidzik M. Kruse B. Baur L. ICE-G für schnellen Güterverkehr // Eisenbahntechnische Rundschau. — 1987. — Bd. 36. — Nr. 3. — S. 147—153. (нем.)
* Mathieu G. Le matériel moteur de la SNCF // La Vie du Rail. — Paris, 2003. — ISBN 291503415X. (фр.)
* Redoutey D. Le matériel moteur de la SNCF // La Vie du Rail. — Paris, 2007. — ISBN 978-2-915034-65-3. (фр.)
Порецкий Платон Сергеевич
**Платон Сергеевич Порецкий** [3 (15). 10. 1846 — 9 (22). 8. 1907] — орыс логигі. 

1876—89 ж. Қазан университетінде Ресейде тұңғыш рет математикалық логикадан лекция оқыды. Порецкий логика алгебрасын жасаушы. Логикалық зерттеушілердің ішінде оның салдар теориясы мен логикалық теңдіктің себептерін ашуы айрықша орын алады. Порецкий логиканың алгебрадан айырмашылығы мынада дейді: біріншісі «сапа формаларын», екіншісі «сан формаларын» зерттейді, бірақ бұл айырмашылық осы екі ғылымға ортақ қасиеттерді бүркелемеуі тиіс деп ескертеді.

Дереккөздер
-----------

1. ↑  Қазақ Совет Энциклопедиясы, 9 том
**«Операция «Ы» и другие приключения Шурика»** - кеңес, күлкілі көркем фильм. 1965 жылы Леонид Гайдай түсірген. Шығарма үлкен табыс алды. Кеңес үкіметі кезінде кинопрокаттан ең алдыңғы орындарды алып тұрды. Бұл филмді 69,3 миллион көрермендер көрді. 

Фильм үш бөлек новеллдан тұрады: «Напарник», «Наваждение» және «Операция Ы». Осылардың барлығы бір кейіп түрінде көрсетілген – Александр Демьяненко ойнаған кәдімгі, қамықпайтын Шурик атты студент. Осы Шуриктің қызықты оқиғалары тағы «Кавказская пленница, или Новые приключения Шурика» фильмінде жалғасын алды. «Операция Ы» фильмінде тағы үш алдамшы, ұрылар болады – Қорқақ, Топас және Әккі. Олар, алғаш рет Л. Гайдайдың қысқаметражды «Пёс Барбос и необычный кросс» және «Самогонщики»

Сюжет
-----

### Напарник

Үлкен жасты бұзақы, алқаш Федя автобуста жасаған жанжалы үшін әкімшілік тұтқынға он бес күнге алынады. Федяны тұрғын үйдің құрылыс алаңына көмек беру үшін жібереді. Сол жанжалда басты жәбірленуші болған Шурик, құрылыс алаңында ақша тауып жүрген. Бұл жағдайды білмейтін прораб екеуін жұптар дейді. Федя кегін қайтарғысы келеді. Бірақ, әлсіз студент оған күтпеген жауабын қайтарады.

Дереккөздер
-----------

|  |  |  |  |
| --- | --- | --- | --- |
| 

| * к
* т
* ө
Леонид Гайдай фильмдері |
| --- |
|  |
| 

Ұзақ жол (1956) | О дүниеден келген күйеу (1958) | Үш мәрте тірілген (1960) | Ит Барбос және ерекше кросс (1961) | Самогоншылар (1961) | Іскер адамдар (1962) | Операция Ы (1965) | Кавказша қыз алып қашу (1967) | Гаухар қол (1969) | 12 орындық (1971) | Иван Васильевич мамандығын айырбастыруда (1973) | Мүмкін емес! (1975) | Петербордан инкогнито (1977) | Сіріңке алуға (1980) | Спортлото-82 (1982) | Өмірге қауіпті! (1985) | Жеке детектив, немесе операция Кооперация (1989) | Дерибасовскаяда ауа райы жақсы, Брайтон-Бичте жаңбыр қайта құйды (1992)
 |

 |
**Вольфганг Кёлер** (нем. *Wolfgang Köhler*; 21 қаңтар 1887, Таллин, Ресей — 11 маусым 1967, Нью-Гемпшир, АҚШ) – неміс психологы, гештальт психологиялық өкілдерінің бірі. Геттинген және Берлин университтерінде психология, философия пәнінің профессоры (1922), Берлинде психологиялық институтының директоры болды. 1935 жылы АҚШ–тағы Принстон Свот – теңіз колледжінің профессоры. Келердің Тенериф аралығындағы зоологиялық лабораторияда адамға ұқсас маймылдардың интеллектісін зерттеу жайындағы жұмыстары (1910 – 40) кеңінен таралған. Келердің таным процестерінің қабылдау процесімен тікелей байланысын анықтаудағы еңбегі зор. Бірақ оның маймылдың мінез – құлқын гештальдық тұрғыдан түсіндіріп, адамнң интеллектісі арасындағы айырмашылықты жоққа шығаруы материалистік психологияға жат. Келер соңғы жиырма жыл ішінде мидың физико – физиологиялық құрылымы мен психикалық процестердің изоморфизм принципін зерттеп, психиканың заңдылығын мидың электр активтілігінде тікелей талдау жасаудан шығармақшы болды. Келердің адам санасының қоғамдық табиғатын ескермей, физикалық пен психикалықты барабар деп санауы оның механистикалық бағытты ұстағанын аңғартады.

Дереккөздер
-----------

1. ↑  Қазақ Совет Энциклопедиясы, Алматы 1974 жыл,5 том, бас редакторы М.Қ.Қаратаев